pêpenginan dhatêng olah agami, kagunan, ekonomi, politik sarta kawruh sanès-sanèsipun), kajawi punika lampahipun ugi tansah ngèngêti dhatêng asas tujuanipun Taman Siswa, ingkang sapunika sampun gêsang subur wontên ing bêbrayan kita ngriki sarta pamulangan sanès-sanèsipun ingkang tujuanipun ugi anggatosakên dhatêng gêsang bêbrayan kita ing jaman samangke punika, wondene lampahing progama pangajaran punika kêdah kalarasakên dhatêng kabêtahanipun bôngsa kita ing wêkdal sapunika (de behoeften der Indonesische maatschappij) inggih punika lampah dhatêng luhuring kabatosan sarta kamulyaning lair, mênggah ingkang dipun wulangakên wontên ing pamulangan wau basa sarta kawruh warni-warni: 1. basa ingkang kangge wontên ing Indhonesia ngriki, 2. Têmbung Sansêkrit, 3. Arab, 4. Jawi Kina saha Jawi sapunika, 5. Kawruh kasusilanipun bôngsa Indhonesia, 6. Babad kiltir Indhonesia, (Cultuurgeschiedenis), 7. Babad wetanan. Kajawi punika ugi kawulang têmbung Inggris, saha Wlandi (têmbung Jêrman sarta Prancis, facultatief) kawruh dagang, kawruh kukum, ekonomi, têtanèn sarta kawruh kodrat. Pamulangan wau benjing bikakipun sawêg dipun wontêni kalih klas, inggih punika purklas sarta klas satunggal. Ingkang katampèn ing purklas para murid wêdalan Milo guprêmèn sarta ingkang kasamèkakên, ingkang katampèn ing klas satunggal, para murid wêdalan saking Milo ingkang adhêdhasar kabangsan, wondene laminipun pasinaon tumrap ingkang saking Milo guprêmèn sarta ingkang kasamèkakên, 3 taun, ingkang